open-index/open-wikipedia-markdown huggingface dataset:
Դիգնիդադ գաղութը։ Չկա վերադարձ

**Դիգնիդադ գաղութը։ Չկա վերադարձ** (, ), գերմանացի կինոռեժիսոր Ֆլորիան Գալլենբերգերի 2015 թվականին նկարահանած պատմական ռոմանտիկ թրիլերը։

## Սյուժե
Ֆիլմի սյուժեն հիմնված է իրական պատմական փաստերի հիման վրա։ Ֆիլմում գլխավոր իրադարձությունները ծավալվում են գերմանացի մի երիտասարդ զույգի շուրջ, որոնք հայտնվում են 1973 թվականին Չիլիում տեղի ունեցած զինվորական հեղաշրջման կիզակետում։ Ներկայացվում են Դիգնիդադ գաղութում տեղի ունեցած իրադարձություննեը։ Այս գաղութը Պաուլ Շեֆերի կողմից 1961 թվականին Չիլիում հիմնադրված գերմանական բնակավայր էր, որտեղ Երկրորդ համաշխարհային պատերազմից հետո ապաստան էին գտել նացիստ մի շարք հանցագործներ։ Չիլիում զինվորական հեղաշրջումից հետո այս գաղութը դարձավ գաղտնի բանտ, որտեղ բանտարկվում և դաժան կտտանքների էին ենթարկվում Աուգուստո Պինոչետի իշխանությանը դեմ գնացող անձինք։

Գերմանացի լրագրող Դանիելը ձերբակալվում է Չիլիի գաղտնի ոստիկանության կողմից և ուղարկվում Դիգնիդադ գաղութը, որտեղ նա ենթարկվում է դաժան տանջանքների։ Դանիելի ընկերուհին՝ Լենան, տեղեկանալով, որ իր սիրելի տղամարդը գտնվում է այդ գաղութում, որոշում է ինչ գնով էլ որ լինի դուրս բերել նրան այդ վայրից։

## Դերասանական կազմ

## Ծանոթագրություններ

## Արտաքին հղումներ
* Ֆիլմի պաշտոնական կայքէջը
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների պատմական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական պատմական ֆիլմեր
Կատեգորիա:Գերմանական ռոմանտիկ ֆիլմեր
Կատեգորիա:Գերմանական ֆիլմեր
Կատեգորիա:Իսպաներեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Պատմական ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ֆիլմեր
Կատեգորիա:Գերմանական անգլերեն ֆիլմեր
Կատեգորիա:Բեռլինում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1973 թվականին
Կատեգորիա:Քաղաքական գործիչների մշակութային պատկերում
Կատեգորիա:2010-ականների գերմանական ֆիլմեր
Կատեգորիա:2010-ականների իսպաներեն ֆիլմեր
Փոքրասիական գորտ

**Փոքրասիական գորտ** (), իրական գորտերի ընտանիքի գորշ գորտերի խմբին պատկանող գորտի տեսակ։

Տարածված է հիմնականում Փոքր Ասիայի երկրների տարածքում։

## Տարածվածություն
Փոքրասիական գորտերը տարածված են Փոքր Ասիայում, ինչպես նաև Կովկասում և Հարավային Կովկասում՝ Ադրբեջանի և Հայաստանի տարածքում։

Համարվում է ասիական գորտի տիպիկ օրինակ։ Տարածված է Շիրակի, Վայոց ձորի, Գեղարքունիքի և Սյունիքի մարզերում։ Փոքրասիական գորշ գորրտը Հայաստանի ամենացրտադիմացկուն գորտի տեսակն է ու տարածված է ծովի մակարդակից 1000-1200 մետրից մինչև 3000 մետր բարձրությունների վրա։

Տարածված է նաև Լեռնային Ղարաբաղում, սակայն միայն Հադրութի շրջանի մի փոքր հատվածում։ Ապրում է լեռնային անտառների, այգիների, անտառների, տափաստանների և լեռնային մարգագետինների ջրամբարների մերձափնյա շրջաններում։ Ափից հեռանում է 40-60 մետր։

Ընդհանուր տարածման արեալներում ապրում է 700-4000 մետր բարձրություններում։

## Նկարագրություն
Գորտի միջին չափերը 5-6,5 սմ է։ Մարմնի մեջքային մասի գունավորումը փոփոխական է, հաճախ բաց գորշ՝ սև գծերով։

Աչքից թմբկաթաղանթի վրայով մինչև ուս է ձգվում քունքային մեծ բիծ։ Փորը վարդագույն է կամ գորշ՝ սև պուտերով։ Մեջքի նախշը կազմված է մուգ խալերից, ու երբեմն կրում է բաց գույնի միջնագիծ ու սպիտակավոըն կողմնային կատարներ։

Գլուխը կրում է քթանցքից մինչև բերանի ետին եղզրը ձգվող լայն մուգ շագանակագույն զոլ։ Աջքի բիբը էլիփսաձև է ու երկայնակի ձգված։

## Ծանոթագրություններ

Կատեգորիա:Գորտեր
Միզերերե (վեպ)

**Միզերերե** (), ֆրանսիացի գրող և սցենարիստ Ժան-Քրիստոֆ Գրանժեի 2008 թվականին լույս տեսած դետեկտիվ ժանրին պատկանող վեպը։

## Սյուժե
Փարիզի հայկական Սուրբ Հովհաննես Մկրտիչ եկեղեցում տեղի է ունենում խորհրդավոր կերպով կատարված սպանություն։ Զոհը նույն եկեղեցու մանկական երգչախմբի ղեկավար և երգեհոնահար Վիլհելմ Գյոտցն էր, ով 1973 թվականին Չիլիում տեղի ունեցած զինվորական հեղաշրջումից հետո մի կերպ կարողացել է փախչել գաղտնի ոստիկանության ճիրաններից և ապաստան գտել Փարիզում։ Սուրբ Հովհաննես Մկրտիչ եկեղեցու հոգևոր հովիվ Հայր Սարգիսը կատարված սպանության մասին, բացի ոստիկանությունց տեղեկացնում է նաև այդ եկեղեցու հավատացյալ և Փարիզի հայկական համայնքի հարգված անդամներից մեկին՝ ոստիկանության նախկին սպա Լիոնել Կասդանին։ Կասդանը խիստ հետաքրքրվում է այդ տարօրինակ սպանությամբ և ձեռնամուխ լինում այդ դեպքի հետաքննությանը։ Շուտով նրան է միանում նաև ոստիկանության աշխատակից Սեդերիկ Վոլոկինը։ Նրանք երկուսով կարողանում են հետաքննել և բացահայտել զոհի՝ Վիլհելմ Գյոտցի մութ անցյալը, որն էլ իր հերթին հնարավորություն է տալիս վեպի հերոսներին լույս սփռելու այս խորհրդավոր սպանության հանգամանքների վրա։

## Էկրանավորում
* 2013 թ. - «Միզերերե», ռեժիսոր՝ Սիլվեն Ուայթ (), գլխավոր դերակատար՝ Ժերար Դեպարդիե։

## Ծանոթագրություններ

## Արտաքին հղումներ

* «Միզերերե» վեպի ռուսերեն էլեկտրոնային տարբերակը
* «Միզերերե» վեպի ռուսերեն աուդիոտարբերակը

Կատեգորիա:Ֆրանսիական վեպեր
Կատեգորիա:Ժան-Քրիստոֆ Գրանժեի վեպեր
Կատեգորիա:2008 գրքեր
Կովկասյան սալամանդր

**Կովկասյան սալամանդր** (), պոչավոր երկկենցաղների կարգին պատկանող սալամանդրի տեսակ։

## Տարածվածություն
Կովկասյան սալամանդրը տարածված է Վրաստանի և Թուրքիայի լեռնային շրջաններում։ Լինում է լեռնային գետերի ափերին։

Տարածված է Արևմտյան Հարավային Կովկասում՝ ծովի մակարդակից 500-2800 մետր բարձրության վրա։

Տարածման ընդհանուր արեալը կազմում է 2 000 կմ²։ Բնության պահպանության միջազգային միության կողմից գնահատվում է որպես խոցելի տեսակ։

## Նկարագրություն
Կովկասյան սալամանդրի մարմնի երկարությունը կազմում է 19 սմ, ընդ որում պոչը ավելի երկար է, քան սալամանդրի մարմինը։

Գույնը դարչնագույն է և ունի դեղնավուն բծեր, փորի մասը դարչնագույն է։ Ցերեկային ժամերին թաքնվում է թփերի, քարերի տակ։ Կովկասյան սալամանդրը նման է հասարակ մողեսներին, սակայն սիրում է մտնել ծանծաղուտ ջրերը։

Ձվերը դնում է տերևների վրա, իսկ նրա սերունդները զարգանում են ջրի մեջ։

## Ծանոթագրություններ
Կարմրափոր հրադոդոշ

**Կարմրափոր հրադոդոշ** (), կլորալեզվավորների ընտանիքի հրադոդոշների ցեղին պատկանող դոդոշի տեսակ։

Ձմեռող տեսակ է։ Քուն է մտնում մոտ 150 օր և ձմեռում է ցամաքում՝ թաքստոցներում և կրծողների բներում։ Վտանգի դեպքում պառկում է մեջքի վրա և ցուցադրում սարսափ առաջացնող վառ գույնի փորը, որը նման է հրի։

Այստեղից էլ առաջացել է *կարմրափոր հրդադոդոշ* անվանումը։

## Տարածվածություն
Տարածված է Եվրոպայի կենտրոնական և հյուսիսային գոտիներում։ Ապրում է Գերմանիայի, Չեխիայի, Սլովենիայի, Սլովակիայի, Խորվաթիայի, Բոսնիա և Հերցեգովինայի, Լեհաստանի, Հունգարիայի, Սերբիայի, Բուլղարիայի, Ռումինիայի, Բելառուսի, Լիտվայի և Ռուսաստանի տարածքներում։

Որոշակի մեկուսացված պոպուլյացիաներ բնակվում են նաև Մեծ Բրիտանիայի, Ավստրիայի, Թուրքիայի, Ղազախստանի և Շվեդիայի տարածքներում։

Ընդունված է կարմրագլուխ հրադոդոշի բնակության վերջնասահմանը համարել Ուրալյան լեռները։

Ապրում է ջրերում և ճահիճներում։

## Նկարագրություն
Կարմրափոր հրային դոդոշի մարմնի երկարությունը կազմում է 4-6 սմ։ Մեջքն ունի սև, մոխրագույն կամ գորշ գույնի գունավորում, փորը վառ նարնջագույն է՝ կապտասև պուտերով։

Մաշկի վրա կան կոշտուկներ։ Սեռական դիմորֆիզմը լավ է արտահայտված։ Էգերը արուներից արտաքնապես շատ ավելի խոշոր են, սակայն նրանք ունեն միևնույն քաշը։

Սնվում է ջրային անողնաշարավորներով։ Ակտիվ է ցերեկային ժամերին։

## Ծանոթագրություններ

Կատեգորիա:Դոդոշներ
Ազատության և ճշմարտության համար

**Ազատության և ճշմարտության համար**, եղել է Հունգարիայի Ազգային կառավարության վերջին հռչակագիրը` գրված 1956 թվականի նոյեմբերի 4-ին Բուդապեշտում` Հունգարիայում, հունգարական հեղափոխության ժամանակ։ Գրվել է նախարար Բիբո Իշտվանի կողմից խորհրդարանի շենքում։ Բիբո Իշտվանը Խորհրդարանում էր մնացել որպես կառավարության միակ ներկայացուցիչ` սպասելով խորհրդային ռազմական ուժերի կողմից ձերբակալությանը։

## Պատմություն

Խորհրդային բանակը հարձակում է մայրամուտին 1956 նոյեմբերի 4-ին։ Նագի Իմրեն այցելում է խորհրդային դեսպանատուն` բանակցություններ վարելու, բայց չի վերադառնում։ Առավոտյան Տիլդի Զոլտանի հետ միասին Սզաբո Իշտվանը և Բիբո Իշտվանը հանդիպում են խորհրդարանում, բայց երբ խորհրդային զորքերը հասնում և շրջապատում են շենքը, Տիլդի Զոլտան գնում է նրանց հետ բանակցելու և համաձայնության է գալիս։ Խորհրդայինները կարող էին վերցնել շենքը քաղաքացիական խաղաղ բնակչության անվտանգությունը ապահովելուց հետո։

## Հռչակագիր
Հռչակագրի հեղինակը` Բիբո Իշտվանը, եղել է Հունգարական կառավարության միակ նախարարը, ով մնացել է խորհրդարանի շենքում։
Հռչակագրում ասվում է, որ հունգարական կառավարությունը չի ձգտում հետամուտ լինել հակախորհրդային քաղաքականության և դատապարտում է այն մեղադրանքները, որ իբր հեղափոխությունը շեփորահարում է ֆաշիստականը։ Այնտեղ նշվում էր, որ Հունգարիայի կառավարությունը կարող էր սահմանափակել ամբոխավարությունը։ Լարվածության պատճառը օտար ուժերի միջամտությունն էր։ Բիբո ֆը կոչ է անում հունգարացիներին, որպեսզի չճանաչեն խորհրդային ռազմական կամ խորհրդային խամաճիկային կառավարությանը որպես իրավական մարմին և դիմակայեն նրան պասիվ քաղաքացիական անհնազանդությամբ և ոչ թե քաղաքացիական պատերազմով։ Հեղինակը կառավարությունում եղել է միայն մեկ օր և զինված դիմադրության կոչ չի արել. նա տեղյակ չի եղել ռազմական իրավիճակին։ Հեղինակը կոչ էր անում Միավորված Ազգերի կազմակերպությանը հանդես գալ հունգարացիների քաղաքական ազատության պաշտպանությամբ` համաձայն ՄԱԿ-ի կանոնադրության:Հայտարարությունը ներկայացնում է Քեթլի Աննան, որը հունգարական կառավարության միակ լիիրավ ներկայացուցիչն էր արտասահմանում։

## Ծանոթագրություններ

Կատեգորիա:Փաստաթղթեր
Կատեգորիա:Հունգարական 1956 թ․ հեղափոխություն
Ազգային պարկերի համակարգ Կապույտ լեռներում

** Ազգային պարկերի համակարգ [[Կապույտ լեռներ (Ավստրալիա)|Կապույտ լեռներում]]**, ներառում է յոթ ազգային պարկ և մեկ հատուկ տարածք, գտնվում է Ավստրալիայի Նոր Հարավային Ուելս նահանգում։

## Աշխարհագրություն
Համակարգը գտնվում է նահանգի արևելյան մասում, Սիդնեյից ոչ հեռու, Կապույտ լեռներում` հեռավորությունը քաղաքից մոտակա կետ կազմում է մոտավորապես 60 կմ։ Համակարգի մակերեսը 10 326,49 քառ. կմ է, ավելացրած 862 քառ կմ, որը բուֆերային գոտի է հանդիսանում։ Չնայած անվանմանը համակարգի տարածքում լեռներ չկան, հիմնականում սարահարթեր են, որոնց բարձրությունը ծովի մակարդակից կազմում է 100-1300 մետր։
thumb|center|500px|Ջեմիսոնի արահետը 2008 թվականի նոյեմբերին

## Նկարագրություն
right|200px
Ազգային պարկերի համակարգը Կապույտ լեռներում կազմված է հետևյալ ազգային պարկերից.
* Կապույտ լեռներ (ազգային պարկ), 1959
* Կանանգրա-Բոյդ (ազգային պարկ) (Kanangra-Boyd National Park), 1969
* Թիրլմեր-Լեյքս (ազգային պարկ) (Thirlmere Lakes National Park), 1972
* Վոլլեմի, 1979
* Յենգո (Yengo National Park), 1988
* Նատայ (ազգային պարկ), 1991
* Գարդենս օֆ Սթոուն (Gardens of Stone National Park), 1994
* և *Jenolan Caves Karst Conservation Reserve* արգելոցը, որի գլխավոր տեսարժանությունն է հանդիսանում Ջենոլան քարայրը։

2000 թվականին Համաշխարհային ժառանգության կոմիտեի 24-րդ նիստում այս բոլոր գոտիները միավորվեցին և համակարգ դարձան։

### Ֆլորա
Տարածքում մեծ քանակությամբ աճում են 91 տեսակի էվկալիպտներ, որը կազմում է աշխարհում գոյություն ունեցողների 13%-ը, դրանցից 12-ը այդ ազգային պարկերում էնդեմիկ տեսակ են հանդիսանում։ Բույսերից մեծամասնություն են կազմում վոլեմիաները` մնացուկային բույսեր, աշխարհում ամենահին և հազվագյուտ, որի մասին իմացվել է միայն 1994 թվականին Վոլլեմի ազգային պարկի տարածքում։

### Ֆաունա
Տարածքում բնակվում են ավելի քանի 400 տեսակի կենդանիներ։ Կարելի է առանձնացնել կզաքիսներին, կոալաներին, թռչող սկյուռներին և այլն։ Համակարգի խոշոր գիշատիչ է Դինգո շունը, որի կերն է հանդիսանում հսկայական կենգուրուն։ *[[BirdLife International]]* կազմակերպությունն այս պարկերը հայտարարել է այսպես կոչված *Important Bird Area*, թռչունների համար բարենպաստ տարածք, քանի որ այստեղ մեծ քանակությամբ թռչուններ են բնադրում` Rockwarbler, Diamond Firetail, իսկ սեզոնային արտագաղթի ժամանակ այստեղ կանգ են առնում *Yellow-faced Honeyeater* թռչունների երամները։

## Ծանոթագրություններ

## Արտաքին հղումներ
* Система национальных парков в Голубых Горах на сайте *whc.unesco.org
* [http://www.eoearth.org/article/Greater_Blue_Mountains_Area,_Australia Система национальных парков в Голубых Горах] на сайте *eoearth.org
* Система национальных парков в Голубых Горах на сайте *newworldencyclopedia.org
* [http://www.gundungurra.org.au/blue-mountains-tour.html Видеотур по Системе]  на сайте *gundungurra.org.au
* Blue Mountains, NSW, Australia from above  на сайте *bluemountainsnswaustralia.com* Видео 0:05:56

Կատեգորիա:Ավստրալիայի ազգային պարկեր
Կատեգորիա:Համաշխարհային ժառանգություն Ավստրալիայում
Կատեգորիա:Կատեգորիա ԲՊՀՄ II
Ահաբեկչություններ Սաուդյան Արաբիայում (2016)

**Ահաբեկչություններ Սաուդյան Արաբիայում**, 4 պայթյուններ, որոնք հնչեցին 2016 թվականի հուլիսի 4-ին Սաուդյան Արաբիայի Մեդինա, Էլ-Քաթիֆ և Ջիդդա քաղաքներում։

## Հարձակում
Ահաբեկիչներից մեկը՝ պակիստանցի Աբդուլա Կալզար Խանը, որը Սաուդյան Արաբիա էր եկել 12 տարի առաջ և աշխատում էր որպես վարորդ, պայթեցրեց իրեն Մարգարեի մզկիթի (Մասջիդ ան-Նաբավի) տարածք մուտք գործելու մոտ։ Զոհվեց 4 անձ։ 2 մահապարտներ որպես թիրախ ընտրեցին Էլ-Քաթիֆի շիաթական մզկիթը, սակայն նրանք չկարողացան վնասել որևէ մեկին, բացի իրենցից։ Չորրորդ մահապարտը պայթեցրեց իրեն այն բանից հետո, երբ ոստիկանությունը փորձեց ձերբակալել վերջինիս Ջիդդայի ԱՄՆ հյուպատոսության մոտ։ Սաուդյան Արաբիայի ոստիկանության երկու սպա վնասվածքներ ստացավ ։

## Արձագանք
Իսլամական շատ երկրների ղեկավարներ, ինչպես նաև այդ պետությունների արտաքին գործերի ղեկավարները վճռականորեն դատապարտեցին ահաբեկչությունները։

## Ծանոթագրություններ

Կատեգորիա:2016 ահաբեկչություններ
Կատեգորիա:2016 թվականը Սաուդյան Արաբիայում
Կատեգորիա:Ահաբեկչություններ Սաուդյան Արաբիայում
Կատեգորիա:Իսլամական պետություններ
Ռաի քարեր

մինի|Մեծ Ռաի քար Գապչար գլուղում
thumb|right|300px|page=194|Պատմական լուսանկար
մինի|Տուն, որի դիմաց Ռաի քարեր են
**Ռաի քարեր**, քարե մեծ սկավառակներ, որ պատրաստվում էին արագոնիտի կամ կալցիտի կրաքարից և մեջտեղում ունեն անցք։ Ռաի քարերը գտնվել են միկրոնեզյան Պալաու և Գուամ կղզիներում ու տեղափոխվել են Միկրոնեզիա` Յապ կղզիախումբ։ Դրանք տեղափոխվել են կանոեներով և նավերով և օգտագործվել որպես փող։

Սովորաբար ռաի քարն ունենում է դրա հետ կապված բանավոր պատմություն, թե ինչպես է այն ձեռքից ձեռք փոխանցվել և հասել ներկայիս տիրոջը։ Ռաի քարերի օգտագործմամբ գործարքները կատարվում էին բանավոր կերպով և քարի` նոր տիրոջը փոխանցում չէր պահանջվում։

## Չափեր և արժեք
Քարերի չափերը խիստ տարբերվում են. ամենամեծ քարերն ունեն մինչև 3,6 մետր տրամագիծ, մինչև 0,33 մետր հաստություն և կշռում են 4 տոնննա։ Ռաիներից ամենափորքևը ունի 7-8 սանտիմետր տրամագիծ։ Յապ կղզիախմբում ամենամեծ սկավառակը գտնվում է Ռումունգ կղզում :

Ռաի քարի արժեքը կախված է ոչ միայն չափից, նյութից և որակից, այլ նաև նրա պատմության հետ։ Եթե ռաիի պատրաստման կամ տեղափոխման ժամանակ ինչ-որ մեկը մահանում էր, ապա քարի արժեքը մեծանում էր։

## Պատմություն
Ըստ յապյան լեգենդի` 500-600 տարի առաջ ծովագնաց Անագումանգը մեկնել է հետազոտության` փնտրելու քարեր, որոնք համապատասխանում են գումար պատրաստելու համար։ Նա գտավ այն Պալաուում և վերադարձավ իր առաջին քարե փողով։ Անագումանգը ի սկզբանե իր մարդկանց հրամայեց քարե կտրել ձկան տեսքով, սակայն դրանից դժգոհ մնաց։ Հաջորդ ձևը եղավ կիսալուսինը, սակայն վերջնականապես նա կանգ առավ լիալուսնի ձև ունեցող քարի վրա, իսկ մեջտեղում անցք արեց տեղափոխման հարմարավետության համար։ Պալաուի բնակիչները որպես փոխարինում խնդրեցին կոկոսի ընկույզներ, ուլունքներ, կոպրաներ։

Հայտնի չէ, թե երբվանից են քարե փողերն օգտագործվում Յապում։ Հայտնաբերված ամենահին հարթ քարը գրեթե 2000 տարեկան է, սակայն դրանք նման չեն ժամանակակից ռաիներին և պարզ չէ` արդյո՞ք դրանք որպես արժույթ են են օգտագործվել։ Կան տվյալներ, որ Յապի բնակիչների` դեպի Պալաու կատարած առաջին գնացությունները արագոնիտի համար կարող են լինել մոտավորապես 500-ական թվականներին։

Ավելի ուշ` 19-րդ դարի վերջին, եվրոպացիները քարերը փոխանակում էին հոլոթուրիաներով և կոպրայով, ինչը Հեռավոր Արևելքի համար արժեքավոր էր համարվում։ Ինչպես նաև, նրանք յապցիներին մատակարարում էին երկաթե գործիքներ` դրանով իսկ ինֆլյացիա առաջացնելով։ Երկրորդ համաշխարհային պատերազմի ժամանակ կղզիները գրավվեցին Ճապոնական Կայսրության կողմից։ Ճապոնացիները երբեմն օգտագործում էին Ռաի քարերը որպես շինարարական նյութ կամ որպես խարիսխ։

1929 թվականին ճապոնական ադմինիստրացիան կղզում հաշվեց 13,281 կոպեկ։

Չնայած նրան, որ ժամանակակից փողերը դուրս են մղել Ռաի քարերին, դրանք գնահատվում են որպես հարստության ավանդական խորհրդանիշներ և դեռևս օգտագործվում են։

## Խորհրդանիշներ
Ռաի քարերը համարվում են Միկրոնեզիայի Դաշնային Նահանգների ազգային խորհրդանիշները, ինչպես նաև պատկերված են տեղական ավտոմեքենաների համարների վրա։

## Տես նաև
* Կոստա Ռիկայի քարե գնդեր
* Բյուրեղապակյա գանգեր

## Ծանոթագրություններ

## Արտաքին հղումներ
* Յապ. հսկայական քարե փողերի կղզի
* Յապը Արտյոմ Լեբեդևի բլոգում

Կատեգորիա:Միկրոնեզիայի Ֆեդերատիվ Նահանգների մշակույթ
Կատեգորիա:Փող
Վադիմ Գամալիա

**Վադիմ Ալեքսանդրի Գամալիա (Գամալեա)** (), խորհրդային ռուս երգահան, էստրադային երգերի հեղինակ, ինչպես նաև ֆիլմերի և մուլտֆիլմերի երաժշտության հեղինակ։ ԽՍՀՄ Երաժիշտների միության և ՌԴ Երաժիշտների միության անդամ։

## Կենսագրություն
Ծնվել է Դոնի Ռոստով քաղաքում։ Ավարտել է Ռոստովի Արվեստների ուսումնարանը և Մոսկվայի կոնսերվատորիան։ Հայտնի է որպես մի տասնյակ երգերի հեղինակ, այդ թվում 1970-ականների սուպերհիթ՝ «Строгий капрал» (Как хорошо быть генералом…) երգի, որը կատարել են Վադիմ Մուլերմանը և Էդուարդ Խիլը։ Վադիմ Գամալիայի երգերը կատարել են Իոսիֆ Կոբզոնը, Լյուդմիլա Զիկինան, Գալինա Նենաշևան, Նինա Բրոդսկայան, Հելենա Վելիկանովան, Աիդա Վեդիշչևան, Վախթանգ Կիկաբիձեն, Լև Լեշչենկոն, Յուրի Գուլյաևը, Ռաիսա Նեմենովան, Էդիտա Պիեխան և այլք։

Վադիմ Գամալիան մուլտֆիլմերի և ֆիլմերի երաժշտությունների հեղինակ է, որոնց թվում է ռեժիսոր Ռոման Կաչանովի «Ձեռնոց» մուլտֆիլմը, որը մի քանի կինոփառատոնների մրցանակակիր է։

Համագործակցել է «Земляне» խմբի հետ։

## Մահ
Թալանվել և մահացել է իր վաթսունամյակի օրը Մոսկվայում, Տվերսկայա փողոցում։

## Ֆիլմագրություն
* 1950՝ «Աղվես-շինարար»՝ *մուլտֆիլմ*
* 1963՝ «Երկուշաբթի՝ բարդ օր»՝ *ֆիլմ, ռեժ. [[Իվան Լուկիսնկի]]*
* 1966՝ «Ժու-ժու-ժու»՝ *մուլտֆիլմ*
* 1966՝ «Պոչեր»՝ *մուլտֆիլմ*
* 1967՝ «Էվրիկա»՝ *մուլտֆիլմ*
* 1967՝ «Ձեռնոց»՝ *մուլտֆիլմ*
* 1968՝ «Մրցակիցներ»՝ *մուլտֆիլմ*
* 1969՝ « Առևանգում»՝ *(համահեղինակությամբ)՝ երաժշտական ֆիլմ, ռեժ. [[Յուրի Սաակով]]*
* 1970՝ «Երկաթե դռան գաղտնիքը»՝ *ֆիլմ երեխաների համար*։

## Ծանոթագրություններ

## Արտաքին հղումներ
* 

Կատեգորիա:Ռուս կոմպոզիտորներ
ԷԼԴԻԿ

**ԷԼԴԻԿ**, **Հունաստանի զինված ուժեր Կիպրոսում** (), Կիպրոսում մշտապես գտնվող Հունաստանի զինված ուժեր, որոնք իրենցից ներկայացնում են Նիկոսիա քաղաքի ծայրամասում գտնվող զորամասեր։ ԷԼԴԻԿ-ը հիմնադրվել է 1960 թվականի օգոստոսի 16-ին Նիկոսիայում Կիպրոսի Հանրապետության անկախ պետության կազմավորման մասին Ցյուրիխ-Լոնդոն համաձայնագրերի (1959) ստորագրման հետ միասին։

Ենթարկվում է Հունաստանի Գլխավոր շտաբի պետի առաջին տեղակալին։ Ներկա հրամանատարը հետևակի գնդապետ Պրոկոպիուս Մավրագանիսն է։

Իր գոյության հենց առաջին օրվանից մինչ այսօր ԷԼԴԻԿ-ը համարվում է հունական բանակի առավել մարտունակ զորամասերից մեկը։ ԷԼԴԻԿ-ում ծառայող զինվորներին ոչ պաշտոնապես անվանում են «էլդիկարիաներ»։ Հարկ է նշել, որ ԷԼԴԻԿ-ը համարվում է անվտանգության և կայունության տեղական գործոնը, և առանձնահատուկ հարգանքի է արժանանում բոլոր հույն կիպրացիների կողմից։

## ԷԼԴԻԿ-ի պատմություն
ԷԼԴԻԿ-ի ուժերը համալրվել են 1959 թվականի նոյեմբերի 20-ին Ագիոս Ստեփանոս արվարձանում (Արևելյան Ատտիկե, Հունաստան) «Կիպրոսի Հանրապետության հիմնադրման պայմանագրի» ստորագրումից հետո։ 1960 թվականի օգոստոսի 16-ին ԷԼԴԻԿ-ի զորքերը տանկա-դեսանտային «Ալյակմոն» նավից ափ են իջեցվել Ամոխոստոս (Ֆամագուստա) նավահանգստում։ ԷԼԴԻԿ-ը բաղկացած էր հրամանատարությունից, շտաբից, 1-ին և 2-րդ հետևակային գումարտակներից, աջակցության վաշտից և ղեկավարությունից։ Անձնակազմի ընդհանուր թիվը կազմում էր 950 սպա և շարքային։ ԷԼԴԻԿ-ը տեղակայված էր Նիկոսիայից արևմուտք Երոլակոս գյուղում, և գտնվում էր Եռակողմ շտաբ-կայանի ենթակայության տակ։

## 1974 թվականի հուլիսի 15-ի իրադարձություններ
1974 թվականի հուլիսի 15-ին ԷԼԴԻԿ-ը Կիպրոսի Ազգային գվարդիայի ուժերի հետ միասին մասնակցում էր արքեպիսկոպոս Մակարիոս III-ի պաշտոնից հեռացմանը։ Արդյունքում կարճ, բայց ինտենսիվ մարտերից հետո Կիպրոսում հաջողվել է փոխել գործող կառավարությունը։ Մասնավորապես, ԷԼԴԻԿ-ի ուժերը ակտիվ մասնակցություն են ունեցել Նիկոսիայի շրջանում մարտական գործողություններին` նախագահական պալատի վրա հարձակմանը, օդանավակայանի և քաղաքային բանտի գրավմանը։

## ԷԼԴԻԿ-ը այսօր
Այսօր ԷԼԴԻԿ-ը Կիպրոսում ունի երեք ճամբար, որոնք գտնվում են Նիկոսիայի մոտակայքում` Մալունդա և Ագիոս Իոաննիս գյուղերում, ինչպես նաև Ագլանձիա արվարձանի Ատալասա ազգային անտառապուրակում։

## Տես նաև
* Հունաստանի զինված ուժեր
* Թուրքերի ներխուժումը Կիպրոս
* Կիպրոսի Հանրապետության Ազգային գվարդիա

## Ծանոթագրություններ

## Արտաքին հղումներ
* Επίσημη ιστοσελίδα 

Կատեգորիա:1974 թվականը Կիպրոսում
Կատեգորիա:Կիպրոսի Հանրապետության Ազգային գվարդիա
Կատեգորիա:Կիպրոսի հակամարտություն
Կատեգորիա:Հունաստանի զորամիավորումներ
Արվեստների և գիտության քաղաք

մինի|L'Hemisfèric
մինի|L'Umbracle
մինի|El Museu de les Ciències Príncipe Felipe
մինի|El Palau de les Arts Reina Sofía
մինի|La ciudad de las Ciencias y las Artes
**Արվեստների և գիտության քաղաք** (վալենս. *Ciutat de les Arts i les Ciències*, ), Իսպանիայի Վալենսիա քաղաքում Թուրիա գետի չորացած հունի վրա հինգ կառույցից կազմված ճարտարապետական համալիր։ Դիզայնը վալենսիացի ճարտարապետ Սանտյագո Կալատրավեինն է, շինարարությունն սկսվել է 1996 թվականին։ Համալիրը հանդիսանում է ժամանակակից ճարտարապետության ակնառու օրինակներից մեկը։

«Քաղաքը» կազմված է հինգ շենքից, որոնց սովորաբար անվանում են իրենց վալենսերեն (կատալոներեն) անուններով.
* El Palau de les Arts Reina Sofía - օպերային թատրոն և բեմ այլ թատերական բեմադրությունների համար
* L'Hemisfèric - IMAX կինոթատրոն, պլանետարիում, լազերային բեմադրությունների թատրոն
* L'Umbracle - պատկերասրահ/այգի
* El Museu de les Ciències Príncipe Felipe - գիտական թանգարան
* L'Oceanogràfic - օվկիանոսագիտական պարկ բաց երկնքի տակ

Համալիրը շրջապատված է զբոսայգիներով, առվակներով և ավազաններով, այս տարածքը քաղաքի բնակիչների և հյուրերի հանգստի հանրահայտ վայր է, այստեղ աշխատում են բարեր և սրճարաններ։

## Պատմություն
; Նախագծի աղբյուրները
1989 թվականին Վալենսիայի նախագահ Ժուան Լերման ընդունում է Վալենսիայի համալսարանի պատմական գիտությունների պրոֆեսոր Մարիա Լոպես Պայերոյի առաջարկը՝ Թուրիա գետի հին հունի զբոսայգում կառուցել գիտական թանգարան։ Թանգարանի նախագիծը մշակում է նման տարածքներում նմանօրինակ բնութագիչներով Մյունխենում, Լոնդոնում և Կանադայում նախագծեր և կառուցում իրականացրած մի թիմ։

«Գիտության քաղաք» անունը նախագծին տվել է ինքնավար կառավարությունը։ Նախագիծը ներառում էր 370 մետրանոց կապի աշտարակ, որը պիտի լիներ աշխարհում երրորդ տեղում, պլանետարիում և գիտության թանգարան։ Աշխատանքների ընդհանուր արժեքը գնահատվում էր մոտավորապես 25 մլրդ պեսետ կամ մոտ 150 մլն եվրո։

; Շինարարություն
1991 թվականի մայիսին խորհուրդը հաստատում է հողերի հանձնումը։ Չորս ամիս անց ներկայացվում է Սանտյագո Կալատրավայի մշակած նախագիծը։ Շինարարությունը սկսվում է 1994 թվականի վերջին։

; Բացում
1998 թվականի ապրիլին համալիրի L'Hemisfèric շենքն իր դռները բացում է հանրության առջև։
Տասնմեկ ամիս անց բացվում է նաև El Museu de les Ciències Príncipe Felipe: 2002 թվականի դեկտեմբերի 12-ին տեղի ունեցավ L'Oceanographic-ի (Եվրոպայի ամենամեծ ակվարիում) բացումը։ 2005 թվականի հոկտեմբերի 8-ին բացվում է Palau de les Arts Reina Sofía և դառնում Վալենսիայի օպերային թատրոնը։

մինի|ձախից|600 px|Գիտության և տեխնիկայի թանգարանը

## Արտաքին հղումներ
* Պաշտոնական կայք

Կատեգորիա:Իսպանիայի շենքեր և կառույցներ
Սանտա Մարիա դելա Պաչե

**Սանտա Մարիա դելա Պաչե** (), եկեղեցի Հռոմում։ Տեղակայված է Պոնտե շրջանում, Նավոնա հրապարակից ոչ հեռու։ Եկեղեցին տիտղոսակիր է։ 2001 թվականի փետրվարի քսանմեկից եկեղեցու կարդինալ քահանան Ֆրանսիսկո Խավիեր Էրրասուրիս Օսսան է։

## Պատմություն
մինի|Սանտա Մարիա դելա Պաչե եկեղեցու ինտերիերը|ձախից|350 px
Ներկայիս եկեղեցին կառուցվել է նախկին Սանտ Անդրեա դե Աքուարիզարիիս եկեղեցու հիմքի վրա, որը հովանավորել է Սիքստոս IV Պապը։ Եկեղեցին կառուցվել է 1480 թվականին և նվիրվել է Մարիամ Աստվածածնին։

1656-1567 թվականներին Ալեքսանդր VII պապի պատվերով եկեղեցին վերակառուցվել է Պիետրո դա Կորտոնայի կողմից։ Վերջինս ավելացրել է բարոկկո ոճով ձևավորված ճակատամասը, որի մուտքն իրենից ներկայացնեում է կիսաշրջանաձև անդաստակ՝ զուգակցված տոսկանական սյուներով։
Եկեղեցու առջևում փոքրիկ հրապարակ է։ Մի քանի տներ քանդվեցին, որպեսզի Պիետրո դա Կորտոնան ստեղծեր այդ տրապիզոնաձև հրապարակը։
մինի|300 px

Սյունասրահի շուրջ փորագրված արձանագրությանը վերցված է Սաղմոսարանից՝ "SUSCIPIANT MONTES PACEM POPULO ET COLLES IUSTITIAM"։ Լեռները մարդկանց կտան խաղաղություն, իսկ բլուրները՝ արդարություն։ "Լեռները" վկայակոչում է Կիջի ընտանիքի գերբը, որին պատկանում էր Ալեքսանդր VII Պապը։ Սա հավանաբար ակնարկում է իր առավելությունները իր կառավարման օրոք։ Ճակատամասի վրա տեսանելի է նաև կաղնու տերևով ժանեկազարդ, որը ևս Կիջի ընտանիքի խորհրդանիշերից է։
Ճակատամասի վերևում Կորտոնան ավելացրել է տրավերտինե նախշեր, որն այս քարատեսակի համար անսովոր գործածում էր։

## Ինտերիեր
մինի|ձախից|Չեզի կապելլա
մինի
մինի|Կիջի կապելլա
Ինետիերն իրենից ներկայացնում է կարճ նավ՝ խաչաձև կամարներով, որոնք ամբողջանում են գմբեթով։ Կառլո Մադերնան ձևավորել է բեմը՝ շրջանակի մեջ վերցնելով Տիրամոր և մանկան սրբապատկերը։

## Ծանոթագրություններ

## Գրականություն
* Luciano Zeppegno e Roberto Mattonelli, *La chiese di Roma*, Roma, Newton Compton Editore, 1996, ISBN 88-7983-238-7
* Sabina Maniello, *Orazio Gentileschi: un documento relativo al "Battesimo" in Santa Maria della Pace*, Alma Roma, 33, 1992, 155-160.
* Federico Gizzi, *Le chiese rinascimentali di Roma*, Newton Compton, 1994
* Giovanni Battistelli, Oscar Mischiati, Arnaldo Morelli, Claudio M. Strinati, *Organi e cantorie nelle chiese di Roma* Roma, Istituto Poligrafico e Zecca dello Stato, 1994.
* Patrizio Barbieri e Arnaldo Morelli, "Regesto degli organi della città di Roma" in L'ORGANO. Rivista di cultura organaria e organistica, Anno XIX, 1981, Patron, Bologna.
* AA.VV., *Roma*, Touring Editore, Milano 2008. ISBN 978-88-365-4134-8

## Արտաքին հղումներ
* Pietro da Cortona urbanistic plan of Santa Maria della Pace 

Կատեգորիա:Հռոմի կաթոլիկ եկեղեցիներ
Կատեգորիա:Վատիկան
Ֆերենց Մյուննիխ

**Ֆերենց Մյուննիխ** (, ), հունգարացի պետական գործիչ, Հունգարիայի Ժողովրդական Հանրապետության Մինիստրների խորհրդի նախագահ (1958-1961)։

## Կենսագրություն
Ֆերենց Մյուննիխը ծնվել է 1886 թվականի նոյեմբերի 18-ին Շերեգեյեշ գյուղում։ 1914 թվականին զորակոչվել է ավստրոհունգարական բանակ։ 1915 թվականին գերի է ընկել ռուսների մոտ։ Գտնվել է Տոմսկում տեղակայված ռազմագերիների ճամբարում, որտեղ 1917 թվականին անդամակցել է Կոմունիստական կուսակցությանը։

1917 թվականին Ֆերենց Մյուննիխը եղել է Ռուսաստանի կոմունիստական կուսակցության հունգարական խմբի կազմակերպիչներից մեկը։ Նա Պերմում ստեղծել է հունգարացիների ջոկատ։ Կարմիր բանակի զորամասերի հետ Ուրալում կռվել է սպիտակների դեմ։ 1918 թվականի նոյեմբերին Ֆերենց Մյուննիխը վերադարձել է հայրենիք։ Այն բանից հետո, երբ 1919 թվականի մարտի 21-ին Հունգարիայում հռչակվել է սովետական իշխանություն, Ֆերենց Մյուննիխը ակտիվ մասնակցություն է ունեցել Հունգարիայի Կարմիր բանակի ու Կարմիր ոստիկանության կազմակերպման գործում։

Պրոլետարական դիկտատուրայի անկումից հետո արտագաղթել է Ավստրիա, այնուհետև եղել է Չեխոսլովակիայում ու Գերմանիայում, որտեղ հեղափոխական գործունեություն է վարել աշխատավորների շրջանում։ 1922-1936 թվականներին նա ԽՍՀՄ-ում եղել է գյուղատնտեսական աշխատանքների ղեկավար։
մինի|ձախից|Ֆերենց Մյուննիխի արձանը Բուդապեշտի Մեմենտո այգում
Ֆերենց Մյուննիխը մասնակցել է 1936-1939 թվականների Իսպանիայի քաղաքացիական պատերազմին։ Եղել է Մատյաշ Ռակոշիի 13-րդ միջազգային բրիգադի գումարտակի կոմիսար։

Հայրենական մեծ պատերազմի ընթացքում կռվել է Սովետական բանակի շարքերում, մասնակցել է Ստալինգրադի մոտ մղվա մարտերին։ 1945 թվականին վերադարձել է Հունգարիայում։ Նշանակվել է Բուդապեշտի ոստիկանության պետ։ 1949-1951 թվականներին եղել է Հունգարիայի Ժողովրդական Հանրապետության դեսպանորդը Ֆինլանդիայում, 1951-1954 թվականներին՝ հայրենի երկրի դեսպանը Բուլղարիայում։ 1954 թվականի սեպտեմբերից մինչև 1956 թվականի օգոստոսը՝ դեսպան ԽՍՀՄ-ում։ 1956 թվականի օգոստոսից մինչև նոյեմբեր եղել է երկրի դեսպանը Հարավսլավիայում։

1956 թվականի նոյեմբերի սկզբին՝ Հունգարիայում ծավալված հեղափոխության ժամանակ, 
մասնակցել է Հունգարիայի հեղափոխական բանվորագյուղացիական կառավարության ստեղծմանը։ 1956 թվականին նշանակվել է Հունգարիայի Ժողովրդական Հանրապետության ներքին գործերի նախարար, իսկ 1957 թվականի փետրվարից մինչև 1958 թվականի հունվարը եղել է պաշտպանության նախարար։ 1958-1961 թվականներին եղել է Հունգարիայի Ժողովրդական Հանրապետության մինիստրների խորհրդի նախագահ։

1957-1965 թվականներին Ֆերենց Մյուննիխը եղել է Հունգարիայի սոցիալիստական բանվորական կուսակցության ԿԿ քաղբյուրոյի անդամ։

Ֆերենց Մյուննիխը մահացել է 1967 թվականի նոյեմբերի 29-ին Բուդապեշտում։ Նրա մահից հետո՝ մինչև 1989 թվականը, նրա անունն է կրել Բուդապեշտի փողոցներից մեկը։ 1990 թվականի մարտի 21-ին նրա արձանը ավերվել է։ Հետագայում այն վերականգնվել է և տեղադրվել Բուդապեշտի Մեմենտո այգում։

Ֆերենց Մյուննիխի անունով է կոչվում փողոց Տոմսկում։ 1986 թվականին Հունգարիայում թողարկվել է նրան նվիրված նամականիշ։

## Ծանոթագրություններ

## Գրականություն
* *Мюнних Ф.* Бурный путь. — М., Военное издательство Министерства Обороны СССР, 1968.

## Արտաքին հղումներ
* Бюст премьер-министра ВНР Мюниха Ференца

Կատեգորիա:Հունգարացի կոմունիստներ
Կատեգորիա:Հունգարացի պետական գործիչներ
Կատեգորիա:Հունգարիայի քաղաքական գործիչներ
Ժան-Պիեռ Սովաժ

մինի|250px|Կտենանի բյուրեղային կառուցվածքը
մինի|250px|Երկու պղնձի մոլեկուլային երեքնուկի բյուրեդային կառուցվածքը (I)
**Ժան-Պիեռ Սովաժ** (; ), ֆրանսիացի գիտնական, ով ուսումնասիրում է կոորդինացիոն քիմիան։ Նա մասնագիտացել է սուպրամոլեկուլային քիմիայում, որի համար 2016 թվականին Ջեյմս Ֆրեյզերի և Բերնարդ Ֆերինգի հետ ստացել է Նոբելյան մրցանակ։

## Կարիերա
Սովաժը ծնվել է 1944 թվականին, Փարիզում և Ժան Մարի Լենի ղեկավարության տակ գտնվող Ստրասբուրգյան համալսարանում ստացել է փիլիսոփայության դոկտորի կոչում։ Թեկնածուական աշխատանքներ գրելու ժամանակ մասնակցել է կրիպտանդների առաջին սինթեզներին։ Դոկտորական ուսումնասիրություններից հետո վերադարձել է Ստրասբուրգ, որտեղ ներկայումս էլ համարվում է պատվավոր պրոֆեսոր։

Նա աշխատել է մի քանի բնագավառներում, այդ թվում СО2-ի և ֆոտոսինթեզի ընթացքում մոդելի ռեակցիոն կենտրոնի էլեկտրոքիմիական վերականգմանը։ Նրա աշխատանքներում մեծ ուշադրություն է դարձվել մոլեկուլային տոպոլոգիային, հիմնականում մեխանիկորեն կապված մոլեկուլային ֆրագմենտներին։ Նա նկարագրել է կատենանի սինթեզը և կորդինացիոն կոմպլեքսների վրա հիմնված մոլեկուլային հանգույցները։

## Մրցանակներ և կոչումներ
1990 թվականի մարտի 26-ից Ֆրանսիայի գիտությունների ակադեմիայի թղթակից անդամ է, իսկ 1997 թվականի նոյեմբերի 24-ից արդեն ակադեմիկ։ Ներկայումս Ստրասբուրգյան համալսարանում պրոֆեսոր է։

;Մրցանակներ
* Գիտական ուսումնասիրությունների ազգային կենտրոնի բրոնզե մեդալ (1978)
* Գիտական ուսումնասիրությունների ազգային կենտրոնի արծաթե մեդալ (1988)
* Հարյուրամյակի պարգև (1999)
* Քիմիայի Նոբելյան մրցանակ (Ջեյմս Ֆրեյզերի և Բերնարդ Ֆերինգի հետ) (2016)
## Ծանոթագրություններ

Կատեգորիա:Ֆրանսիացի քիմիկոսներ
Կատեգորիա:Ֆրանսիացի նոբելյան մրցանակակիրներ
Կատեգորիա:Քիմիայի բնագավառում Նոբելյան մրցանակակիրներ
Կատեգորիա:Նոբելյան մրցանակի դափնեկիրներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:Ֆրանսիացի գիտնականներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Ֆրանսիական ակադեմիայի անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Եվրոպական ակադեմիայի անդամներ
Սովորական երկթև

**Սովորական երկթև** կամ **արևադարձային երկթև թռչող ձուկ** (), սարգանակերպերի կարգի թռչող ձկների ընտանիքի երկարաթև ձկների ցեղին պատկանող արևադարձային ձկնատեսակ։

Սովորական երկթևի միսը բավականին համեղ է, իսկ ձուկը ունի արդյունագործածական կարևոր նշանակություն։ Թռչող է։ Թռչում է 60-65 կմ/ժ արագությամբ՝ 200-400 մետր տարածություն։

## Տարածվածություն
Տարածված է Համաշխարհային օվկիանոսի արևադարձային կլիմայական գոտու տաք ջրերում։ Տարածման արեալը բավականին մեծ է։

Ունի արդյունագործածական նշանակություն հատկապես Ճապոնիայում, Չինաստանում, Վիետնամում, Ինդոնեզիայում և Հնդկաստանում։

## Նկարագրություն
Մարմնի երկարությունը կազմում է 20-24 սմ։ Կրծքային լողակները վերածվել են թռչելու օրգանների, որոնք նման են երկու զույգ թևերի։

Թռչելուն օգնում է նաև խոշոր լողափամփուշտը։ Սնվում է վերջրյա և ջրային փոքր կենդանիներով, բայց ինքն էլ զոհ է դառնում գիշատիչ թռչուններին և ձկներին։

## Ծանոթագրություններ
Աիդա Ներսիսյան

**Աիդա Գառնիկի Ներսիսյան** (), հայ հաղորդավարուհի։

## Կենսագրություն
Աիդա Ներսիսյանը ծնվել է Երևանում։ Սովորել է Երևանի Լևոն Արիսյանի անվան թիվ 127 միջնակարգ դպրոցում, 1966-1971 թվականներին՝ Երևանի պետական համալսարանի բանասիրական ֆակուլտետի հայոց լեզու և գրականություն բաժնում։

1971 թվականից աշխատել է Հայաստանի պետական հեռուստատեսությունում՝ որպես հաղորդավար և շուրջ 30 տարի աշխատել հեռուստատեսության բնագավառում՝ վարելով լրատվությանը, արվեստին, կինոյին, գրականությանն ու երաժշտությանն առնչվող, ինչպես նաև ուսումնական հաղորդումներ։ 1987 թվականին ստացել է բարձրակարգ հաղորդավարի որակավորում։

Հաղորդավարության արվեստում Աիդա Ներսիսյանը եղել է հաղորդավարներ Գրիգոր Հարությունյանի, Սիրվարդ Ղազարյանի ուսուցիչը։

Հեռուստատեսությունում աշխատելու տարիներին պարբերաբար վարել է «Հայ գրականության դասականներ» հաղորդաշարը, որը համապատասխանեցված էր դպրոցական ծրագրերին և մի յուրօրինակ հեռուստատեսային դաս էր, որն աշակերտների մեջ սերմանում էր հայրենասիրություն, սեր գրականության հանդեպ, սովորեցնում խոսել մաքուր, գեղեցիկ հայերենով։ 2001 թվականին հաստիքի կրճատման պատճառով ազատվել է աշխատանքից։ 2001-2009 թվականներին աշխատել է «ՎԷՄ» ռադիոկայանում՝ որպես հաղորդավար։

## Հասարակական գործունեություն
[մինի|Աիդա Ներսիսյանի նախաձեռնությամբ 1993 թվականին տեղադրված [Երևանի բանտում բոլշևիկների կողմից կացնահարվածների հիշատակի խաչքար|խաչքար-հուշարձանը]]
Խորհրդային կարգերի փլուզումից հետո, անձնական նախաձեռնությամբ, երկար տարիներ ուսումնասիրություններ է կատարել Հայաստանի և Վրաստանի պատմության պետական արխիվներում՝ նպատակ ունենալով 1921 թվականի փետրվարի 17-ի՝ լույս 18-ի գիշերը Երևանի բանտում բոլշևիկների կողմից կացնահարված հայազգի նշանավոր զինվորականների մասին տեղեկություններ, փաստաթղթեր հավաքագրել։ Հայաստանի պաշտպանության նախարարության աջակցությամբ հրատարակել է «Զինվորի մատենաշար» խորագրով ձեռնարկ, պատրաստել վավերագրական ֆիլմ կացնահարվածներից մեկի՝ Ղարաքիլիսայի ճակատամարտում հեծելազորային գնդի հրամանատար, գնդապետ Նիկոլայ Ղորղանյանի մասին, գտել զոհերի թաղման վայրը (նախկինում «Կոմայգի» այժմ՝ «Անգլիական այգի»), որտեղ նահատակված գործիչների համար կանգնեցված է խաչքար-հուշարձան։

## Անձնական կյանք
Բնակվում է Ֆրանսիայում (չի արտագաղթել)։ Ունի երկու զավակ և վեց թոռ։

## Ծանոթագրություններ

Կատեգորիա:Հայ հաղորդավարներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Հայ ասմունքողներ
Եվրոպական շպրոտ

**Եվրոպական շպրոտ** (), տառեխակերպերի կարգի տառեխայինների ընտանիքի շպրոտների կամ կիլկաների ցեղին պատկանող ձկնատեսակ։ Եվրոպական ձկան տիպիկ օրինակ։

Ունի արդյունագործածական կարևոր նշանակություն, քանի որ կուտակում է մեծ քանակությամբ ճարպ։ Համարվում է  ինտենսիվ արդյունահանվող ձկնատեսակ։ Եվրոպական շպրոտից պատրաստում են «Շպրոտ» և «Սարդինա» պիտակներով պահածոներ։

## Տարածվածություն
Համարվում է եվրոպական ձկի տիպիկ օրինակ։ Տարածված են Եվրոպա աշխարհամասի արևմուտքի և հարավի ջրատարածություններում, հիմնականում՝ ծովերում։

Գլխավորապես տարածված է Հյուսիսային ծովում և այստեղ էլ առաջացնում է կուտակումներ՝ վտառների կարգավիճակով։

Հանդիպում է Նորվեգիայի, Բելգիայի, Նիդերլանդների, ինչպես նաև Մեծ Բրիտանիա կղզու ափերի մոտ, որտեղից էլ արդյունահանվում է։

## Նկարագրություն
Մարմնի երկարությունը կազմում է 9-12 սմ (կյանքի երկրորդ տարում)։ Մարմնում կուտակում է 7-8 %-ից ավելի ճարպ։

Ապրում է սովորաբար 3-4 տարի։ Շնչառությունը կատարվում է խռիկների միջոցով։ Ունի լողափամփուշտ։

## Ծանոթագրություններ

Կատեգորիա:Շպրոտներ
Ստամբուլի առևտրի կենտրոնների ցանկ

Ստորև ներկայացված է Ստամբուլի ամենախոշոր և մարդաշատ առևտրի կենտրոնների ցանկը։
[thumb|220px|[Kanyon Shopping Mall-ի ներքին տեսքը]]
[thumb|upright|220px|[Akmerkez առևտրի կենտրոնը Էթիլեր թաղամասում]]
[thumb|upright|220px|[Metrocity առևտրի կենտրոնը Լևենտում]]

## Պատմական
* Գրանդ բազար (1461), Ֆաթիհ
* Եգիպտական շուկա (1660), Ֆաթիհ

## Ժամանակակից առևտրի կենտրոններ
* Akmerkez (1993), Էթիլեր, Բեշիկթաշ
* Atirus Shopping Center (2005), Բյույուքչեքմեջե
* Capitol Shopping Center (1993), Յուսքյուդար
* Carousel Shopping Center (1995), Բաքըրքյոյ
* CarrefourSA Maltepe Park (2005), Մալթեփե
* Cevahir Mall (2005), Շիշլի
* Galleria Ataköy (1987), Բաքըրքյոյ
* İstinye Park (2007), Իսթինյե, Սարըյեր
* Kanyon (2006), Լևենտ, Բեշիկթաշ
* MetroCity AVM (2003), Լևենտ, Բեշիկթաշ
* Olivium Outlet Center (2000), Զեյթինբուրնու
* Profilo Shopping Center (1998), Մեջիդիյեքոյ, Շիշլի
* Tepe Nautilus (2002), Աջըբադեմ, Քադըքյոյ
* Zorlu Center (2013), Բեշիկթաշ

## Արտաքին հղումներ
* Ստամբուլի առևտրի կենտրոնների ցանկ

Կատեգորիա:Ստամբուլի առևտրի կենտրոններ
Աբեդ Ֆահըդ

**Աբեդ Ֆահըդ** (, ), սիրիացի դերասան։

## Կյանքը
Ծնվել է Սիրիայում, Լաթակիայում։ Ամուսնացած է ինֆորմատիվ Զայնա Յազաժիի հետ։ Սիրիայի արվեստագետների ասոցիացիայի անդամ է դարձել 1985 թվականի սեպտեմբերի 30-ին։ Սիրիայի հեռուստատեսությունում բազմաթիվ ժամանակակից և պատմական դերեր է խաղացել։ 2009 թվականին, տարվա լավագույն արաբ դերասանը լինելու պատճառով ստացել է “Մորեքս Դոր” մրցանակ։

Հայրը՝ Ջորջ Ֆահըդը Սիրիայի հեռուստատեսությունում և ռադիոյում երգիչ է։

## Գործերը
### Սերիալներ
* «Հայելիներ»
* «Տեսեք մարդկանց»
* «Հեքիաթներ»
* «Ասպետները»
* «Սպիտակ սպիտակ»
* «Անձրևի երգը»
* «Լույսի բիծ 2012»
* «Օձի մաշկը»
* «Արևը շագում է նորից»
* «Այս աշխարհը»
* «Հարցրու հոգուդ»

## Ծանոթագրություններ

Կատեգորիա:Սիրիացի դերասաններ
Մարահ Ժաբր

**Մարահ Ժաբր** (, ծնվ. մայիս 30, 1968, Սիրիա, Դամասկոս), սիրիացի դերասանուհի։

## Կյանքը
Լիբանանի համալսարանում սովորել է իրավագիտություն։ Տարբեր դերեր է խաղացել տարբեր սերիալներում և 1994 թվականի հունիսի 15-ին միացել է արվեստագետների միության ասոցիացիային։

Ընտանիքը ամբողջությամբ արվեստագետներ են։ Հայրը դերասան Մահմուդ Ժաբրն է և հորեղբայրը` դերասան Նաժի Ժաբրը։

## Գործերը
### Սերիալներ
* «Հայելիներ»
* «Սարդոստայնը»
* «Քաղաքի ժողովուրդը»
* «Սիրո ճանապարհը»
* «Կրակը և օտարությունը»
* «Երկու գործընկերները»
* «Սողացողները»
* «Եվ Լայլան վերադարձավ»
* «Գլխավոր տնօրենի օրագիրը 2»
* «Զարդեր»
* «Եղբայրները»
* «Թաղամասի դուռը 6»

## Ծանոթագրություններ

Կատեգորիա:Սիրիացի դերասաններ
Աշտարակի պետական թատրոն

**Աշտարակի պետական թատրոն**, կազմակերպվել է 1940 թվականին, Սուրեն Հովհաննիսյանի ղեկավարությամբ՝ Ազով-Սևծովյան երկրամասի հայկական պետական թատրոնի և տեղի դերասանական ուժերով։

## Բեմադրություն

Բացվել է Սունդուկյանի «Պեպո» պիեսի ներկայացումով։ Խաղացանկում էին՝ Մուրացանի «Ռուզան» , Լյուդվիգ Միքայելյանի «Գոշ», Շիրվանզադեի «Չար ոգի», «Նամուս», «Պատվի համար», Ֆրիդրիխ Շիլլերի «Սեր և խարդավանք», Նիկոլայ Գոգոլի «Ամուսնություն», Շկվարկինի «Ուրիշի երեխան» և այլն։

Թատրոնի կազմում են եղել ռեժիսորներ Ա․ Բարսեղյանը, Ս․ Բադալյանը, Կ․ Չալաբյանը, նկարիչներ Կ․ Տիրատուրյանը, Ռ․ Նալբանդյանը, Ս․ Արուտչյանը և ուրիշներ։ Տարբեր տարիներին թատրոնում են աշխատել դերասան-դերասանուհիներ Ի․ Մկրտչյանը, Հրանուշ Անթանյանը, Ա․ Մուրադյանը, Ա․ Վաչյանը, Ա․ Պապայանը, Ն․ Բեմսկին, Գրիգոր Չալիկյանը, Գ․ Գևորգյանը, Հ․ Մախմուրյանը, Գևորգ Ոսկանյանը և ուրիշներ։

Հյուրախաղերով հանդես են եկել Ավետ Ավետիսյանը, Հրաչյա Ներսիսյանը, Գուրգեն Ջանիբեկյանը բեմադրել է Կոռնեյչուկի «Պլատոն Կրեչետը»։ Թատրոնը փակվել է 1950 թվականին։

## Տես նաև

* Արթիկի պետական թատրոն

## Ծանոթագրություններ

Կատեգորիա:Հայաստանի դրամատիկական թատրոններ
թ
Հայա բինթ ալ-Հուսեյն

**Հայա բինթ ալ-Հուսեյն** կամ **արքայադուստր Հայա** (, ), արաբ պետական գործիչ և մարզիկ, Հորդանանի արքայադուստրը։

Հորդանանի ներկայիս թագավոր Աբդալլահ իբն Հուսեինի հարազատ քույրը։ Հորդանանում ճանաչված է նաև, որպես բարեգործ։

## Կենսագրություն
Հայա բինթ ալ-Հուսեյնը ծնվել է 1974 թվականի մայիսի 3-ին Հորդանանի թագավորության մայրաքաղաք Ամմանում։ Արքայադուստր Հայան համարվում է Հուսեյն I Իբն Թալալի և Ալիա ալ-Հուսեինի 11 երեխաներից մեկը (Հայա բրինտ ալ-Հուսեինը ունեցել է նաև 5 եղբայր և նույնքան քույր)։

Նա Հորդանանի թագավոր Աբդալլահ իբն Հուսեինի քույրն է և ունի ազնվական ծագում։ Համարվում է Հաշիմյան թագավորական դինաստիայի ներկայացուցիչ։ Մուհամմադ մարգարեի 43-րդ սերնդից է։

Արքայադուստր Հայան նախնական կրթությունը ստացել է Հորդանանում՝ Ամմանում, իսկ բարձրագույն երկրորդական և երրորդական կրթությունը՝ Եվրոպայում, մասնավորապես՝ Մեծ Բրիտանիայի աղջիկների համար նախատեսված գիշերօթիկ դպրոցում։ Հետաքրքրական է այն փաստը, որ Մեծ Բրիտանիայի նույն դպրոցն է ավարտել նաև Հնդկաստանի վարչապետ Ինդիրա Գանդին։ Սովորել է նաև Օքսֆորդի համալսարանի Սուրբ Հիլդայի քոլեջում։ Այնտեղ ստացել է բակալավրի աստիճան՝ փիլիսոփայության, քաղաքագիտության և տնտեսագիտության ասպարեզներում։

Հորդանանյան արաբերենից բացի արքայադուստր Հայան գերազանցապես տիրապետում է երեք լեզուների՝ անգլերենի, ֆրանսերենի և նույնիսկ ռուսերենի։

2004 թվականի ապրիլի 10-ին արքայադուստր Հայան ամուսնացել է Արաբական Միացյալ Էմիրությունների վարչապետ, փոխնախագահ և Դուբայ քաղաքի կառավարիչ Շեյխ Մուհամմադ բին Ռաշիդ ալ-Մաքթումի հետ։ 2007 թվականի դեկտեմբերի 2-ին ծնվել է նրանց առաջին դուստրը՝ ալ-Ջալիլը։

Երեխայի ծնունդը համընկնել է Արաբական Միացյալ Էմիրությունների անկախության 36-ամյա տարեդարձի հետ։

## Սպորտային հաջողություններ
Հայա բրիտ ալ-Հուսեինը հեռացատկորդ է։ Արդեն 13 տարեկական հասակում նա ներկայացրել է իր երկիրը՝ Հորդանանը, միջազգային սպորտային մակարդակով։ 1992 թվականին նա նվաճել է բրոնզե մեդալ համաժողովրդական արաբական սպորտային խաղերում՝ դառնալով առաջին կինը, ով պարգևատրվել է այս խաղերում։

Արքայադուստր Հուսեինը 2000 թվականին մասնակցել է Ավստրալիայում տեղի ունեցող Օլիմպիական խաղերին՝ Հորդանանի օլիմպիական հավաքականի կազմում։

2002 թվականին նա դարձավ առաջին արաբ կինը, ով մասնակցել է Իսպանիայի Խերես դե լա Ֆրոնտերա քաղաքում տեղի ունեցող ձիասպորտի աշխարհի առաջնությանը։ 2006 թվականին Հայան դարձել է Ձիասպորտի միջազգային ֆեդերացիայի նախագահ։ Նա նաև անդամ է Հորդանանի օլիմպիական կոմիտեի։

## Ծանոթագրություններ

Կատեգորիա:Արաբ քաղաքական գործիչներ
Կատեգորիա:Թագավորների դուստրեր
Անիրական եղանակ

**Անիրական եղանակ**, բայական եղանակ, որը ցույց է տալիս այնպիսի գործողություն, որի կատարումն անիրական է թվում կամ համարվում է անիրականանալի, թեև այդ գործողության իրականացումը կարող է լինել ցանկալի։ Կա աֆրիկյան բոնգո լեզվում։ Այդիմաստ որոշ բայաձևեր կան նաև հնդեվրոպական լեզուներում: Օրինակ՝ լատիներեն «si uelles» արտահայտությունը նշանակում է «եթե դուք ցանկանայիք», նկատի ունենալով՝ «Բայց ես գիտեմ, որ չեք ուզում»։

## Տերմինի ծագումը
Երկար ժամանակ «անիրական եղանակ» տերմինը գոյություն ուներ միմյանցից մեկուսացված տարբեր իմաստներով։ Այդ իմաստներից մեկը կապված էր ավստրոնեզյան լեզուների հետ, այդ լեզուներում «իրականի» և «երևակայականի» հակասության արտահայտման հետ, մյուս իմաստը՝ Ամերիկայի հնդկացիական լեզուների նկարագրության հետ։ Այս տերմինի օգտագործումը ունիվերսալ տիպաբանական առումով շատ հետազոտողների կողմից կասկածի տակ է առնվում։ Այսպես, Ջոան Բայբին առաջարկում է հրաժարվել անիրական եղանակի գաղափարի հետ՝ համապատասխան ընդհանրական կատեգորիայի բացակայության պատճառով։ Բայբիի համաձայն՝ այն, ինչ քերականական աշխատություններում անվանվում է անիրական եղանակ, չի համապատասխանում քերականական կատեգորիա հասկացության հետ, քանի որ իմաստաբանորեն նրա արտահայտումները միմյանցից շատ տարբերվոմ են և գոյություն չունի մեկ որոշակի նշանակություն, որով հնարավոր կլիներ դրանով նկարագրել այդ արտահայտումները։

Այնուամենայնիվ, անիրական եղանակի գաղափարը շարունակում է օգտագործվել, օրինակ, Ռոբերտսի տիպաբանական աշխատություններում։ Թալմի Գիվոնի աշխատության մեջ անիրական եղանակը սահմանվում է մի փոքր այլ կերպ, որպես՝ «հնարավոր իրական իրավիճակի մասին թույլ պնդում»։ Այսպիսի մեկնաբանությունն, ի տարբերություն մոդալության, թույլ է տալիս բացատրել անիրական եղանակի առկայությունը տարբեր իրավիճակներում։

Անիրական եղանակի մասին խոսում են այն դեպքում, երբ ոչ մի հատուկ քերականական կատեգորիա հնարավոր չի առանձնացնել։ Անիրական եղանակի հասկացությունն օգտագործելով շատ հեղինակներ նկատի ունեն ուղղակի «իրական աշխարհին չպատկանելը»։

## Ծանոթագրություններ

## Աղբյուրներ
* 
* 
* *Givon, Talmy.* Syntax: A Functional-Typological Introduction. Vol. I.&nbsp;— Amsterdam, 1984.
* 

Կատեգորիա:Լատիներեն բառեր և արտահայտություններ
Կատեգորիա:Քերականություն
ԱՄՆ բաց առաջնության խառը զուգախաղ 2015

225px|մինի|աջից|Խառը զուգախաղի մրցաշարի հաղթող Մարտինա Հինգիսը
225px|մինի|աջից|Խառը զուգախաղի մրցաշարի հաղթող Լեանդեր Պաեսը
**ԱՄՆ բաց առաջնության խառը զուգախաղ 2015**, թենիսի խառը զուգախաղի մրցաշար, թենիսի հիմնական՝ Մեծ Սաղավարտի, մրցաշրջանի վերջին մրցաշարը։ Անց է կացվել 2015 թվականի օգոստոսի 31-ից մինչև սեպտեմբերի 13-ը, Նյու Յորքի «USTA Billie Jean King National Tennis Center» («USTA Բիլի Ջին Քինգի անվան թենիսի ազգային կենտրոն») ակումբի կորտերում, ԱՄՆ։

Սանիա Միրզան և Բրունո Սոարեսը նախորդ մրցաշարի հաղթողներն էին, սակայն առաջին շրջանում պարտվել են Անդրեա Հլավաչկովա-Լուկաշ Կուբոտ զույգին։

Մարտինա Հինգիսը և Լեանդեր Պաեսը հաղթանակ են տարել մրցաշարում, եզրափակիչում 6-4, 3-6, [10-7] հաշվով առավելության հասնելով Բեթանի Մատեկ Սանդսի և Սեմ Կուերիի նկատմամբ։ Հինգիսը և Պաեսը դարձել են 40 տարվա ընթացքում առաջին խառը զույգը, ովքեր մեկ տարվա ընթացքում հաղթել են Մեծ Սաղավարտի մրցաշարերի խառը զուգախաղի չորս տիտղոսներից երեքը։

## Դասակարգում

## Հատուկ հրավիրվածներ (WC)

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց

### Ստորին ցանց





### Վերին ցանց

### Ստորին ցանց



### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք 
* Խառը զուգախաղի մրցաշարի ցանց 
* Խառը զուգախաղի մրցաշարի արդյունքներ 
* ԱՄՆ բաց առաջնության խառը զուգախաղի եզրափակիչի մասնակիցներն ու հաղթողները

Կատեգորիա:ԱՄՆ-ի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Out (ֆիլմ, 1957)

**Out**, 1957 թվականին ԱՄՆ կինոխորհրդի և ամերիկացի անկախ կինոռեժիսոր Լայոնել Ռոգոզինի նկարահանած կարճամետրաժ ֆիլմը։
Ֆիլմը ստեղծելու գաղափարը հղացել է 1956 թվականի նոյեմբերի 28-ին, նկարահանման աշխատանքներն սկսվել են 1956 թվականի դեկտեմբերի 3-ին և ավարտվել 1957 թվականի հունվարի 4-ին։

## Սյուժե
Ֆիլմը պատմում է 1956 թվականի Հունգարական հեղափոխության պատճառով Ավստրիայում հայտնված փախստականների իրավիճակի մասին։

## Տեխնիկական տվյալներ
* Վերնագիր՝ Out
* Ռեժիսոր՝ Լայոնել Ռոգոզին
* Սցենար՝ Ջոն Հերսի 
* Երկիր՝  
* Ֆորմատ՝ սև ու սպիտակ, 35 մմ - 1,37:1
* Ժանր՝ կարճամետրաժ, վավերագրական 
* Տևողություն՝ 25 րոպե
* Տարեթիվ՝ 1957

Կատեգորիա:1957 ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Անգլերեն ֆիլմեր
Կատեգորիա:Կարճամետրաժ ֆիլմեր
Կատեգորիա:Սև-սպիտակ ֆիլմեր
Կիմզեե

**Կիմզեե** (; ), քաղցրահամ լիճ Բավարիայում, Գերմանիա։ Գտնվում է Մյունխենից 70 կմ արևելք, Ռոզենհայմ և Զալցբուրգ լեռների միջև։ Տեղի բնակիչները լիճը անվանում են «Բավարիական ծով»։ «Ծով» են թափվում Տիրոլեր Ահեն և Պրին գետերը իսկ լճից սկիզբ է առնում Ալց գետը։

Կան երկու հիմնական կղզիներ՝ Հերեկիմզեե (, «Տղամարդու», ավելի խոշոր) և Ֆրաունկիմզեե (, «Կանացի»)։ «Տղամարդու» կղզում է գտնվում Հերինկիմզե ամրոցը, կառուցվել է Բավարիական վերջին արքա Լյուդվիգ 2-րդի կողմից, 1878 թվականին։ «Կանացի» կղզում կա հին կուսանոց, կառուցված 782 թվականին։

Լճի շրջակայքը ռեկրեացիոն գոտի է։ Լճում ապրում է իշխան տեսակի ձուկ։

2001 թվականին Կիմզեեում սիրողական ջրասուզակի կողմից հայտնաբերվել է ոսկե կաթսա։


Chiemsee010.jpg
Chiemsee014.jpg
Schalch.png


## Ծանոթագրություններ

## Գրականություն
* *Michael Lohmann*. Chiemsee-Naturführer. — Landesbund für Vogelschutz, Prien 1988.

Կատեգորիա:Գերմանիայի լճեր
Կատեգորիա:Եվրոպայի լճեր
Պատմություն գերեզմանատան մասին

**Պատմություն գերեզմանատան մասին** (), բրիտանացի գրող Նիլ Գեյմանի 2008 թվականին լույս տեսած ֆենթեզիի ժանրին պատկանող վեպը։

## Մրցանակներ

## Ծանոթագրություններ

Կատեգորիա:2008 վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Բրիտանական ֆենտեզի վեպեր
Կատեգորիա:Գրքեր
Կատեգորիա:Մանկական գրականություն
Կատեգորիա:Մանկական ֆենտեզի վեպեր